Ved [[Folketingsvalg 2001|tripelvalget den 20. november 2001]] – det samtidige valg til kommunalbestyrelser og amtsråd – fik DF 12 % af stemmerne svarende til 22 mandater og blev Folketingets tredjestørste parti. Samtidig fik [[Venstre]], [[de Konservative]] og DF absolut flertal i Folketinget, og DF fungerede i de næste ti år som et normalt loyalt støtteparti for de skiftende VK-regeringer. Partiet fik gennemført en række stramninger af flygtninge- og indvandrerpolitikken og forskellige symbolladede initiativer som indførelsen af en [[ældrecheck]] til gengæld for at stemme for regeringens økonomiske politik inklusive forskellige sociale besparelser.<ref name=danmarkshistorien/><ref name=lex/> Ved folketingsvalgene i [[Folketingsvalg 2005|2005]], 
[[Folketingsvalg 2007|2007]] og [[Folketingsvalget 2011|2011]] beholdt det en nogenlunde stabil tilslutning med henholdsvis 24, 25 og 22 mandater.
Historie Foreninger Organisationer